Title: Návrh na poukázanie mimoriadnej dotácie pre obce, mestá a vyššie územné celky na financovanie samosprávnych pôsobností súvisiacich s financovaním neštátnych základných umeleckých škôl a neštátnych školských zariadení
Author: Viera Murcinová
Company: Ministerstvo školstva

Návrh dodatku  k poukázanej  mimoriadnej dotácii pre obce, mestá a vyššie územné celky na financovanie samosprávnych pôsobností súvisiacich s financovaním neštátnych základných umeleckých škôl a neštátnych školských zariadení

Ministerstvo financií a ministerstvo školstva predkladajú návrh dodatku k poukázanej mimoriadnej dotácii pre vybrané obce, mestá a vyššie územné celky na financovanie samosprávnych pôsobností súvisiacich s financovaním neštátnych základných umeleckých škôl a školských zariadení. Cieľom návrhu je premietnuť objektívne zmeny do dotácií poskytnutých na základe uznesenia vlády zo dňa 24. januára 2007. K uvedeným zmenám patria:
a)	zmeny v sieti školských zariadení (zmena sídla, zmena zriaďovateľa, zrušenie), ku ktorým došlo po septembrovom zbere dát,
b)	zmeny u neštátnych zriaďovateľov zariadení školského stravovania, ktorí stravujú deti obecných škôl a obec si v štatistickom výkaze Škol 40-01 v septembri 2006 uplatnila potenciálnych stravníkov a dostala finančné prostriedky prostredníctvom podielových daní,
c)	zmeny vyplývajúce zo skutočnosti, že v jazykových školách sú deti do 15 rokov veku.
Zmeny v poskytnutej dotácii, ktoré sa realizujú jednotlivým obciam, mestám a VÚC, spracovalo Ministerstvo školstva SR. Ministerstvo financií upraví a poukáže prostriedky na základe    § 3 „Dotácia na osobitné účely“ výnosu o poskytovaní dotácií v pôsobnosti MF SR. 
Suma poukázaných finančných prostriedkov obciam – 293,3 mil. Sk sa znižuje o 2 ,2 mil. Sk a suma poukázaných finančných prostriedkov  vyšším územným celkom – 92,7 mil. Sk sa nemení.
Zmeny v poukázanej mimoriadnej dotácii sú uvedené v prílohách tohto materiálu.